techiaith/cofnodycynulliad_en-cy huggingface dataset:
English: Thank you for that answer, Minister. I fully recognise that the agricultural sector is improving all the time when it comes to reducing their waste, but one stubborn factor that seems to be harder to solve is the plastic produced by the sector for things such as silage, piping, irrigation, mulching, packaging and greenhouse covers. These activities create massive amounts of plastic waste that often ends up tarnishing the beautiful landscape. Silage wrap in particular will be a common sight for those who visit the countryside, but thinner plastics, such as that that's used in mulching and greenhouses, offer a different threat as they break down into microplastics. The UN produced a report last year citing the disastrous way plastic is being used in farming across the world, which is threatening food safety and human health. Many of the worst practices are seen in other countries, but Wales and other parts of the UK are not exempt. At a time when pressures are profound on the agricultural sector, how are the Welsh Government ensuring that we support farmers and food producers to dispose of their plastic correctly, and how are we helping them to reduce their plastic use in the first place?
Welsh: Diolch am eich ateb, Weinidog. Rwy'n cydnabod yn llwyr fod y sector amaethyddol yn gwella drwy'r amser o ran lleihau eu gwastraff, ond un ffactor ystyfnig sy'n ymddangos yn anos ei ddatrys yw'r plastig a gynhyrchir gan y sector ar gyfer pethau fel silwair, pibellau, dyfrhau, gwasgaru tomwellt, pecynnu a gorchuddion tŷ gwydr. Mae'r gweithgareddau hyn yn creu llawer iawn o wastraff plastig sy'n aml yn llychwino'r dirwedd hardd. Bydd deunydd lapio silwair yn enwedig yn olygfa gyffredin i'r rhai sy'n ymweld â chefn gwlad, ond mae plastigion teneuach, fel yr hyn a ddefnyddir ar gyfer tomwellt a thai gwydr, yn cynnig bygythiad gwahanol wrth iddynt ddadelfennu'n ficroblastigion. Cynhyrchodd y Cenhedloedd Unedig adroddiad y llynedd yn nodi'r ffordd drychinebus y caiff plastig ei ddefnyddio mewn ffermio ledled y byd, gan fygwth diogelwch bwyd ac iechyd pobl. Gwelir llawer o'r arferion gwaethaf mewn gwledydd eraill, ond nid yw Cymru a rhannau eraill o'r DU wedi'u heithrio. Ar adeg pan fo pwysau'n ddifrifol ar y sector amaethyddol, sut y mae Llywodraeth Cymru yn sicrhau ein bod yn cefnogi ffermwyr a chynhyrchwyr bwyd i waredu eu plastig yn gywir, a sut yr ydym yn eu helpu i leihau eu defnydd o blastig yn y lle cyntaf?
English: Thank you. So, if I can answer the second part of your question first, we absolutely remain committed to supporting our farming sector to farm in the most environmentally friendly way that they possibly can, and appropriate disposing and recycling of plastics such as silage wrap is actively monitored via farm assurance-type schemes. Certainly, as part of the sustainable farming scheme, we will be looking, as I said in my original answer to you, at those circular resources. There are services within Wales to collect farm film for recycling. Wales has two of the main UK farm film recycling plants here. We're also intending on introducing regulations to require recyclable plastic to be separated for recycling in all non-domestic premises in Wales, and that obviously would include farms.
Welsh: Diolch. Felly, os caf ateb ail ran eich cwestiwn yn gyntaf, rydym yn dal yn gwbl ymrwymedig i gynorthwyo ein sector ffermio i ffermio yn y ffordd fwyaf ecogyfeillgar sy'n bosibl, ac mae gwaredu ac ailgylchu plastigion fel deunydd lapio silwair yn briodol yn cael ei fonitro'n weithredol drwy gynlluniau tebyg i gynlluniau gwarant fferm. Yn sicr, fel rhan o'r cynllun ffermio cynaliadwy, byddwn yn edrych, fel y dywedais yn fy ateb gwreiddiol i chi, ar yr adnoddau cylchol hynny. Ceir gwasanaethau yng Nghymru i gasglu haenau plastig fferm i'w hailgylchu. Mae dau o brif weithfeydd ailgylchu haenau plastig fferm y DU wedi eu lleoli yng Nghymru. Rydym hefyd yn bwriadu cyflwyno rheoliadau i'w gwneud yn ofynnol i blastig ailgylchadwy gael ei wahanu ar gyfer ei ailgylchu ym mhob safle annomestig yng Nghymru, ac mae'n amlwg y byddai hynny'n cynnwys ffermydd.
English: I'd like to thank Jayne Bryant for raising this question. Your own figures suggest, Minister, around 30 per cent of waste produced on farms is of that low-grade plastic, and it can be extremely difficult for farmers to dispose of. What I'd like to know is what actions are the Welsh Government taking to set up co-operatives and work with farmers so they can actually help for that plastic to be taken away and recycled? And what research and development has been done with Welsh Government and its partners to help farming reduce its use of plastics for things like silage wrap, which are extremely difficult to recycle? Diolch, Llywydd.
Welsh: Hoffwn ddiolch i Jayne Bryant am ofyn y cwestiwn hwn. Mae eich ffigurau eich hun yn awgrymu, Weinidog, fod tua 30 y cant o'r gwastraff a gynhyrchir ar ffermydd yn blastig gradd isel, a gall fod yn anodd iawn i ffermwyr gael gwared arno. Yr hyn yr hoffwn ei wybod yw pa gamau y mae Llywodraeth Cymru yn eu cymryd i sefydlu mentrau cydweithredol a gweithio gyda ffermwyr fel y gallant helpu i waredu'r plastig hwnnw a'i ailgylchu? A pha waith ymchwil a datblygu sydd wedi'i wneud gyda Llywodraeth Cymru a'i phartneriaid i helpu'r sector ffermio i leihau ei ddefnydd o blastigion ar gyfer pethau fel deunydd lapio silwair, sy'n anodd iawn i'w ailgylchu? Diolch, Lywydd.
English: Thank you. I'm not aware, off the top of my head, of any research and development, but certainly I've had discussions with farmers. I remember one farmer in particular who was very keen to see what he could do to find a way of dealing with this silage wrap particularly. We know that, predominantly in Wales, we have a grass-based livestock sector and very reliant on silage in our winter months. So, I'd be very happy if anybody wants to come forward with any solutions to this problem. I'd be very happy to work with them.
Welsh: Diolch. Nid wyf yn ymwybodol, heb fynd i edrych, o unrhyw ymchwil a datblygu, ond yn sicr rwyf wedi cael trafodaethau gyda ffermwyr. Cofiaf un ffermwr yn arbennig a oedd yn awyddus iawn i weld beth y gallai ei wneud i ddod o hyd i ffordd o ymdrin â deunydd lapio silwair yn enwedig. Gwyddom fod gennym, yn bennaf yng Nghymru, sector da byw sy'n seiliedig ar laswellt ac sy'n dibynnu'n fawr ar silwair yn ystod misoedd y gaeaf. Felly, byddwn yn hapus iawn os oes unrhyw un am gyflwyno unrhyw atebion i'r broblem hon. Byddwn yn hapus iawn i weithio gyda hwy.
English: Thank you. The programme for government and our animal welfare plan include a commitment to bring forward a national model for the licensing of animal welfare activities in Wales. It is my intention to consider greyhound racing as part of the animal exhibits consultation on a revised licensing scheme.
Welsh: Diolch. Mae'r rhaglen lywodraethu a'n cynllun lles anifeiliaid yn cynnwys ymrwymiad i gyflwyno model cenedlaethol ar gyfer trwyddedu gweithgareddau sy'n ymwneud â lles anifeiliaid yng Nghymru. Fy mwriad yw ystyried rasio milgwn yn rhan o'r ymgynghoriad arddangos anifeiliaid ar gynllun trwyddedu diwygiedig.
English: Thank you very much for that response, Minister. I understand that Caerphilly council has decided to not continue with the existing number of animal welfare inspections at Valley stadium. Of the 10 planned inspections, six have been completed, but the remaining four are unlikely to be carried out. Data from Hope Rescue suggests that many dogs are injured at the track, and there are ongoing concerns about injuries, the welfare of the dogs and that vets are not always present during races, which, as I'm sure you would appreciate, puts the dogs at huge risk. Could I seek assurances from you that you are working with Caerphilly council to ensure that the welfare inspections at Valley, such as those conducted under the partnership delivery plan, will continue to be carried out, and, more specifically, will you work with the council and the racetrack to ensure the presence of vets at all races at the stadium? Diolch yn fawr iawn.
Welsh: Diolch yn fawr am yr ateb hwnnw, Weinidog. Deallaf fod cyngor Caerffili wedi penderfynu peidio â pharhau â'r nifer presennol o archwiliadau lles anifeiliaid yn stadiwm Valley. O'r 10 archwiliad a drefnwyd, mae chwech wedi'u cwblhau, ond mae'n annhebygol y bydd y pedwar arall yn cael eu cynnal. Mae data gan Hope Rescue yn awgrymu bod llawer o gŵn yn cael eu hanafu ar y trac, a cheir pryderon parhaus am anafiadau, lles y cŵn ac nad yw milfeddygon bob amser yn bresennol yn ystod rasys, sydd, fel y byddech yn deall, rwy'n siŵr, yn rhoi'r cŵn mewn perygl enfawr. A gaf fi ofyn am sicrwydd gennych eich bod yn gweithio gyda chyngor Caerffili i sicrhau y bydd yr arolygiadau lles yn Valley, megis y rhai a gynhelir o dan y cynllun cyflawni partneriaeth, yn parhau i gael eu cynnal, ac yn fwy penodol, a wnewch chi weithio gyda'r cyngor a'r trac rasio i sicrhau bod milfeddygon yn bresennol ym mhob ras yn y stadiwm? Diolch yn fawr iawn.
English: Diolch, Jane Dodds. You can absolutely be assured that I will be continuing to put pressure on Caerphilly County Borough Council. As you know, I wrote to the new owner of the racing track back in March. I still haven't had the courtesy of a response, even though I've chased up the letter too, and I met with the Greyhound Board of Great Britain also to see what further we can do. Obviously, now, Caerphilly County Borough Council has, as you said, had at least six inspections at the stadium, a vet was always present, and it's really important that those inspections continue and a vet is present. So, I've asked my officials to work closely with the council to make sure that it continues, and I'll be very happy to update Members.
Welsh: Diolch, Jane Dodds. Gallwch fod yn gwbl sicr y byddaf yn parhau i roi pwysau ar Gyngor Bwrdeistref Sirol Caerffili. Fel y gwyddoch, ysgrifennais at berchennog newydd y trac rasio yn ôl ym mis Mawrth. Nid wyf wedi cael unrhyw ymateb eto, er fy mod wedi mynd ar drywydd y llythyr hefyd, ac fe gyfarfûm â Bwrdd Milgwn Prydain Fawr hefyd i weld beth yn ychwanegol y gallwn ei wneud. Yn amlwg, yn awr, mae Cyngor Bwrdeistref Sirol Caerffili, fel y dywedoch chi, wedi cael o leiaf chwe archwiliad yn y stadiwm, gyda milfeddyg bob amser yn bresennol, ac mae'n bwysig iawn fod yr archwiliadau hynny'n parhau a bod milfeddyg yn bresennol. Felly, rwyf wedi gofyn i fy swyddogion weithio'n agos gyda'r cyngor i sicrhau ei fod yn parhau, a byddaf yn hapus iawn i roi'r wybodaeth ddiweddaraf i'r Aelodau.
English: Minister, nobody is more concerned about the welfare of greyhounds than the Greyhound Board of Great Britain. The board constantly strives to minimise the possibility of injury to greyhounds by funding track improvements, improvements at kennels and ensuring that independent veterinary surgeons are present at all GBGB tracks to check the health and well-being of greyhounds before and after racing. Do you agree, Minister, that the welfare of greyhounds is best served by having properly regulated racing as a controlled spectator sport, rather than forcing it underground and risking illegal and dangerous racing, which would only increase the number of injuries to greyhounds? Thank you.
Welsh: Weinidog, nid oes neb yn poeni mwy am les milgwn na Bwrdd Milgwn Prydain Fawr. Mae'r bwrdd yn ymdrechu'n gyson i leihau'r posibilrwydd o anafiadau i filgwn drwy ariannu gwelliannau i'r traciau, gwelliannau i gybiau cŵn a sicrhau bod milfeddygon annibynnol yn bresennol ar bob trac Bwrdd Milgwn Prydain Fawr i archwilio iechyd a lles milgwn cyn ac ar ôl rasio. A ydych yn cytuno, Weinidog, mai'r ffordd orau o sicrhau lles milgwn yw drwy gael rasio wedi'i reoleiddio'n briodol fel chwaraeon gwylwyr rheoledig, yn hytrach na'i orfodi i fod yn danddaearol gyda'r risg o rasio anghyfreithlon a pheryglus, a fyddai ond yn cynyddu nifer yr anafiadau i filgwn? Diolch.
English: Well, I certainly don't want to see any illegal racing. You'll be aware we've only got the one track here in Wales, and that's the one that Jane Dodds asked the original question about. My concern is about the number of greyhounds that are injured. I've seen some horrific injuries, and the track seems to pride itself on having the most difficult bend in the country. That seems to be a matter of pride to them, and it's just completely beyond my comprehension.
Welsh: Wel, yn sicr nid wyf am weld unrhyw rasio anghyfreithlon. Fe fyddwch yn ymwybodol mai dim ond un trac sydd gennym yma yng Nghymru, sef yr un y gofynnodd Jane Dodds y cwestiwn gwreiddiol amdano. Rwy'n pryderu ynglŷn â nifer y milgwn sy'n cael eu hanafu. Rwyf wedi gweld rhai anafiadau erchyll, ac mae'n ymddangos bod y trac yn ymfalchïo yn y ffaith bod ganddo'r troad anoddaf yn y wlad. Mae hynny'n ymddangos yn destun balchder iddynt, ac ni allaf ddeall hynny o gwbl.
English: To build on Jane's question, and it's a question that I'm sure the Minister expects every time she sees a question on greyhounds or if there's any opportunity that I can ever link greyhounds to a supplementary question, I was wondering if the Minister is now in a position to provide an update on including greyhound racing as part of the future licensing scheme as set out in the animal welfare plan. I imagine the Minister, like me, is in close contact with many animal welfare charities across Wales, and this is a question they continuously raise with me. I'd also be keen to establish the Government's thinking on the petition submitted by Hope Rescue, though I accept that the Petitions Committee report has yet to be released.
Welsh: I adeiladu ar gwestiwn Jane, ac mae'n gwestiwn y mae'r Gweinidog yn ei ddisgwyl bob tro y mae'n gweld cwestiwn am filgwn rwy'n siŵr, neu os oes unrhyw gyfle imi gysylltu milgwn â chwestiwn atodol, roeddwn yn meddwl tybed a yw'r Gweinidog bellach mewn sefyllfa i roi'r wybodaeth ddiweddaraf am gynnwys rasio milgwn yn rhan o'r cynllun trwyddedu yn y dyfodol fel y'i nodir yn y cynllun lles anifeiliaid. Rwy'n dychmygu bod y Gweinidog, fel finnau, mewn cysylltiad agos â llawer o elusennau lles anifeiliaid ledled Cymru, ac mae hwn yn gwestiwn y maent yn ei ddwyn i fy sylw'n barhaus. Rwyf hefyd yn awyddus i sefydlu beth yw safbwynt y Llywodraeth ar y ddeiseb a gyflwynwyd gan Hope Rescue, er fy mod yn derbyn nad yw adroddiad y Pwyllgor Deisebau wedi'i ryddhau eto.
English: Yes, I certainly do, when Jane Dodd asks a question, I expect one off you, and vice versa, on this really important issue. I'm grateful to you for raising it, as I'm sure many greyhounds are too. I thought the event that you had with Hope Rescue in the Senedd, Paws in the Bay, was fantastic and it was great to talk to people who were owners of greyhounds, like Jane Dodds, who'd rescued greyhounds. It certainly helps me with my thinking, and officials too. It is absolutely part of our welfare plan. I can't give you a further update. As you know, it's a five-year plan and we will be bringing it through as we go through this term of Government. I am aware, obviously, of the Petitions Committee report that they're looking at. I'd be very surprised if we don't have a debate in this Chamber as a consequence of it, and I very much would welcome that.
Welsh: Ydw, yn sicr, pan fydd Jane Dodds yn gofyn cwestiwn, rwy'n disgwyl un oddi wrthych chi, ac fel arall, ar y mater pwysig hwn. Rwy'n ddiolchgar i chi am ei godi, fel y mae llawer o filgwn, rwy'n siŵr. Roeddwn yn meddwl bod y digwyddiad a gawsoch gyda Hope Rescue yn y Senedd, Paws in the Bay, yn wych ac roedd yn wych siarad â phobl a oedd yn berchen ar filgwn wedi'u hachub, fel Jane Dodds. Mae'n sicr yn fy helpu gyda fy syniadau, a swyddogion hefyd. Mae'n sicr yn rhan o'n cynllun lles. Ni allaf roi diweddariad pellach i chi. Fel y gwyddoch, mae'n gynllun pum mlynedd a byddwn yn ei gyflwyno wrth inni fynd drwy dymor y Llywodraeth hon. Rwy'n ymwybodol, yn amlwg, o'r adroddiad y mae'r Pwyllgor Deisebau yn edrych arno. Byddwn yn synnu'n fawr os na chawn ddadl yn y Siambr o ganlyniad iddo, a byddwn yn croesawu hynny'n fawr.
English: Thank you. Our local authority enforcement project has contributed to significant seizures of illegally bred puppies. However, I am aware of additional pressures facing the animal rehoming sector in a post-pandemic landscape alongside the cost-of-living crisis. We work with our third sector partners to consider and support solutions wherever possible.
Welsh: Diolch. Mae ein prosiect gorfodi i awdurdodau lleol wedi cyfrannu at ymafael mewn nifer sylweddol o gŵn bach sy'n cael eu bridio'n anghyfreithlon. Fodd bynnag, rwy'n ymwybodol o'r pwysau ychwanegol sy'n wynebu'r sector ailgartrefu anifeiliaid mewn tirwedd ôl-bandemig ochr yn ochr â'r argyfwng costau byw. Rydym yn gweithio gyda'n partneriaid yn y trydydd sector i ystyried a chefnogi atebion lle bynnag y bo modd.
English: Thank you, Minister. I recently visited Hope Rescue centre with Huw Irranca-Davies, as he mentioned, and I think we can all agree that the visit from Hope Rescue and south Wales greyhound rescue has left a massive impression on a lot of us, just by the questions that we've had today. But I think we can all see, like you said, just how outstanding the care for the dogs was. On our visit to the centre, though, the staff told us how they are now inundated with seized dogs from illegal breeders. The BBC reported that investigations into illegal dog breeding have risen by 63 per cent in Wales. This is very much a good thing, but they are of course then signed over to the rescue centres for care, and they're just absolutely inundated. They actually told me that, since our visit two weeks ago, 10 poorly bulldogs have been seized, and the issue is that whilst an investigation then takes place by the police, the seized dogs can't move on, so this is creating a huge backlog of dogs within the centre, and there's just a lack of space now for new dogs if they need to be rescued. They said that if there's one more call from the police now, they're just going to have to say 'no'; they can't take anymore. So, Minister, how is the Welsh Government working with local authorities to strengthen the regulations and prevent illegal dog breeding within our communities, but, more than anything, is there anything that can be done or a timescale put on how long the dogs can be in the home before they can be rehomed?
Welsh: Diolch yn fawr, Weinidog. Ymwelais yn ddiweddar â chanolfan Hope Rescue gyda Huw Irranca-Davies, fel y soniodd, a chredaf y gallwn i gyd gytuno bod yr ymweliad gan Hope Rescue ac ymgyrch achub milgwn de Cymru wedi gadael argraff enfawr ar lawer ohonom, yn ôl y cwestiynau a gawsom heddiw. Ond rwy'n credu y gallwn i gyd weld, fel y dywedoch chi, pa mor rhagorol oedd y gofal am y cŵn. Ar ein hymweliad â'r ganolfan, fodd bynnag, dywedodd y staff wrthym sut y maent bellach yn cael eu llethu gan gŵn a atafaelwyd oddi wrth fridwyr anghyfreithlon. Dywedodd y BBC fod ymchwiliadau i fridio cŵn anghyfreithlon wedi codi 63 y cant yng Nghymru. Mae hyn yn beth da iawn, ond wrth gwrs cânt eu cludo i'r canolfannau achub i gael gofal, ac mae'r rheini'n orlawn. Roeddent yn dweud wrthyf, ers ein hymweliad bythefnos yn ôl, fod 10 o gŵn tarw sâl wedi'u hatafaelu, a thra bod ymchwiliad yn cael ei gynnal gan yr heddlu, y broblem yw na all y cŵn a atafaelwyd symud i gartref parhaol, felly mae hyn yn creu ôl-groniad enfawr o gŵn yn y ganolfan, ac mae lle'n brin erbyn hyn i gŵn newydd os bydd angen eu hachub. Roeddent yn dweud, os daw un alwad ffôn arall gan yr heddlu yn awr, maent yn mynd i orfod dweud 'na'; ni allant dderbyn rhagor. Felly, Weinidog, sut y mae Llywodraeth Cymru yn gweithio gydag awdurdodau lleol i gryfhau'r rheoliadau ac atal bridio cŵn anghyfreithlon yn ein cymunedau, ond yn fwy na dim, a oes unrhyw beth y gellir ei wneud neu amserlen ar gyfer pa mor hir y gall y cŵn fod yn y cartref cyn y gellir eu hailgartrefu?
English: Thank you. I think you raise a really important point, and that small dog I had tucked under my arm for quite a long time on that walk was one such animal that they could not rehouse. I know in Scotland they have been looking at it, and I've asked officials to liaise with officials in Scotland to see if there's anything we can learn from them to be able to, as you say, look at that timescale from it. The capacity to investigate and stop illegal breeding has really increased significantly within local authorities, and that's as a direct result of the enforcement project that we brought forward. The project tackles the barriers to enforcement. It does provide enhanced training and guidance for our inspectors, and it maximises the use of existing resources within individual local authorities and across Wales. So, I was really pleased to see the project had been commended by the RSPCA and by the BBC recently, but I don't underestimate the significant work we still need to do.
Welsh: Diolch. Credaf eich bod yn codi pwynt pwysig iawn, ac roedd y ci bach yr oeddwn yn ei gario o dan fy mraich am ran hir o'r daith honno yn anifail o'r fath na allent ei ailgartrefu. Gwn eu bod wedi bod yn edrych ar y mater yn yr Alban, ac rwyf wedi gofyn i swyddogion gysylltu â swyddogion yn yr Alban i weld a oes unrhyw beth y gallwn ei ddysgu ganddynt er mwyn gallu edrych ar yr amserlen honno, fel y dywedwch. Mae capasiti i ymchwilio i fridio anghyfreithlon a'i atal wedi cynyddu'n sylweddol o fewn awdurdodau lleol, ac mae hynny o ganlyniad uniongyrchol i'r prosiect gorfodi a gyflwynwyd gennym. Mae'r prosiect yn mynd i'r afael â'r rhwystrau i orfodi. Mae'n darparu gwell hyfforddiant ac arweiniad i'n harolygwyr, ac mae'n gwneud y defnydd gorau o'r adnoddau presennol o fewn awdurdodau lleol unigol a ledled Cymru. Felly, roeddwn yn falch iawn o weld bod y prosiect wedi cael ei gymeradwyo gan yr RSPCA a chan y BBC yn ddiweddar, ond nid wyf yn diystyru'r gwaith sylweddol y mae angen i ni ei wneud o hyd.
English: Thank you, Sarah, for raising this important issue. You're right - 63 per cent of illegal dog breeding has been reported by the BBC, although the number of prosecutions remains very low. What specific action can be taken as part of your animal welfare plan to ensure that there is capacity within the rehoming centres to deal with such an increase and work with the RSPCA to reinforce the importance of prosecution? Thank you.
Welsh: Diolch, Sarah, am godi'r mater pwysig hwn. Rydych yn iawn - adroddodd y BBC am 63 y cant o fridio cŵn anghyfreithlon, er bod nifer yr erlyniadau'n parhau'n isel iawn. Pa gamau penodol y gellir eu cymryd fel rhan o'ch cynllun lles anifeiliaid i sicrhau bod capasiti o fewn y canolfannau ailgartrefu i ymdrin â chynnydd o'r fath a gweithio gyda'r RSPCA i atgyfnerthu pwysigrwydd erlyniadau? Diolch.
English: Yes. I don't think we need to enforce the importance of prosecution; it's something that I've raised in my discussions with the police, which is obviously not a devolved area, but I've certainly had discussions with the RSPCA, and I've been out, as I suppose many Members in the Chamber have been, with the RSPCA and seen the difficulties they face if they come across a situation where they think that dog needs to be taken away and they don't have the powers to do so. So, we've worked very closely with the RSPCA around that and continue to do so. I am really grateful for the very strong relationship we have with those third sector organisations and with the local authorities. I think it really is now something that we need to continue to pursue with the police.
Welsh: Ie. Nid wyf yn credu bod angen inni gadarnhau pwysigrwydd erlyniadau; mae'n rhywbeth a godais yn fy nhrafodaethau gyda'r heddlu, nad yw'n faes datganoledig yn amlwg, ond rwy'n sicr wedi cael trafodaethau gyda'r RSPCA, ac rwyf wedi bod allan, fel llawer o'r Aelodau yn y Siambr mae'n debyg, gyda'r RSPCA ac wedi gweld yr anawsterau y maent yn eu hwynebu os dônt ar draws sefyllfa lle y credant fod angen mynd â chi oddi wrth rywun ac nad oes ganddynt bwerau i wneud hynny. Felly, rydym wedi gweithio'n agos iawn gyda'r RSPCA ar hynny ac yn parhau i wneud hynny. Rwy'n ddiolchgar iawn am y berthynas gref iawn sydd gennym gyda'r sefydliadau trydydd sector hyn a chydag awdurdodau lleol. Credaf ei fod bellach yn rhywbeth y mae angen inni barhau i fynd ar ei drywydd gyda'r heddlu.